KEDVES JÁTÉKOSOK!
 
Üdvözlünk Benneteket a Kultúrkúria Helyismereti „kincskereső” játékában!
A játék segítségével állomásról állomásra járva izgalmas feladványok megfejtésével, a szabadban sétálva fedezhetitek fel Hidegkút legérdekesebb épületeit, helyszíneit.
A játék nagyszülő(k)ből és kisiskolás korú unoká(k)ból álló csapatok számára ajánlott.
A részvétel INGYENES, és előzetes regisztrációhoz, időpontfoglaláshoz nem kötött.
2024. szeptember 10. és december 20. között tetszőleges időpontban, akár csoportosan is lehet teljesíteni.
Kezdő helyszín: Klebelsberg Kultúrkúria (1028 Budapest, Templom u. 2-10.), a csapatok a játékhoz szükséges induló csomagot itt kapják meg, amiben minden instrukció megtalálható!
Kezdési időpont: minden nap (hétfőtől-vasárnapig) legkorábban délelőtt 9:00, a Kultúrkúria nyitvatartási idejéhez alkalmazkodva.
Mielőtt elindultok, van számotokra néhány hasznos tippünk a játék használatához:
● 	A rejtvények megfejtésénél segít, ha összedolgoztok, és együtt keresitek a megoldást. Minden apró részlet fontos lehet.
● 	Mindig a rejtvény megfejtése vezet át a következő helyszínhez és feladványhoz, így javasoljuk, hogy ne hagyjatok ki egyetlen állomást sem.
● 	Az induló csomagban találtok egy borítékot, amelyet csak akkor nyissatok ki, ha arra utasítást kaptok.
● 	A játék közben gyönyörködjetek az útvonalon található természeti szépségekben, épületekben, szobrokban, emlékhelyekben, készítsetek fotókat! Az utolsó állomásra legkésőbb 19.00 óráig érkezzetek meg, és figyeljetek arra, hogy néhány állomás teljesítéséhez jó fényviszonyok szükségesek.
●     Ha tetszett nektek a játék, meséljetek róla barátaitoknak, hogy ők is kipróbálhassák, de kérjük, tartsátok titokban a megfejtést, hogy másnak is ugyanolyan izgalmas lehessen az útvonal és a kincskeresés.
·     	A játék megszakítással, akár több részletben is teljesíthető. Fontos, hogy amennyiben megszakításra kerül, a játékos pontosan attól az állomástól folytassa a következő alkalommal, ahol legutoljára abbahagyta.
A sikeresen teljesítő csapatoknak egy kis ajándékkal kedveskedünk az utolsó állomás helyszínén.
A játékot sikeresen teljesítő és a helyes megfejtést, illetve adataikat a játék végén a gyűjtőládába bedobó csapatok között a játék lezárultával ajándékcsomagokat sorsolunk ki.
Erről Klebelsberg Kultúrkúria Facebook oldalán is hírt fogunk adni.
Amennyiben a játékkal kapcsolatban kérdésetek merülne fel, írjatok bátran a takacs.krisztina@kulturkuria.hu email címre.
Kellemes szórakozást kívánunk Nektek:
  a Kultúrkúria csapata
 
Játékszabályzat
 
1. A játék szervezője
  A Helyismereti „kincskereső” című játék (a továbbiakban „Játék”) szervezője a KULT2 Nonprofit Kft. (székhely: 1022 Budapest, Marczibányi tér 5/a, a továbbiakban: „Szervező”)
 2. A Játékban résztvevő személyek
  Az Játékban részt vehet minden Magyarországon állandó lakhellyel rendelkező természetes személy. A csapatok javasoltan nagyszülő(k)ből és kisiskolás korú (legfeljebb 11 éves) unokáikból állnak.
 3. A Játék időtartama
  2024. szeptember 10 – december 20.
4. A Játék menete: A játékot sikeresen teljesítő és a helyes megfejtést, illetve adataikat a gyűjtőládába bedobó csapatok között a játék lezárultával ajándékcsomagokat sorsolunk ki.
  5. Kiértesítés
  A nyertesek e-mailben kapnak értesítést. Ha a nyertes a nyeremény kiértesítését követő 15 napon belül nem jelentkezik nyereményéért, a Szervező jogosult pótnyertest kihirdetni, így a nyeremény a pótnyertest illeti. Ez mindaddig folytatódik, még a nyertes nem jelentkezik 15 napon belül nyereményéért.
  6. Vegyes rendelkezések
  6.1 A nyertesek nevét a Szervező a Klebelsberg Kultúrkúria Facebook-oldalán teszi közzé legkésőbb a Játék lezárását követő 2 héten belül.
  6.2. A Szervező nem oszt szét a jelen Játékszabályban felsorolt nyereményeken túlmenő egyéb nyereményt.
  6.3. A résztvevők a jelen Játékban való részvételükkel hozzájárulnak, hogy a Szervező díjmentesen felhasználhatja a résztvevők személyi adatait és személyes jellegű információit (név, vezetéknév, e-mail cím). Harmadik személynek ezen információkat a Szervező nem adja tovább.
  6.4.A Szervező kijelenti, hogy a promóciót a Facebook nem támogatja, nem hagyja jóvá és nem kezeli, és a promóció nem kapcsolódik a Facebookhoz.
  6.5. A résztvevők a részvétellel automatikusan elfogadják a hivatalos játékszabályt.
  6.6. A nyeremények készpénzre nem válthatók.
